**PiKen DIGI-tiimin kokous**

**Aika:** 14.4.2020 klo 13 - 15

**Paikka:** Teams-etäkokous

**Läsnä:** Ismo Raitanen, verkkopäällikkö (Tampere)

Jarkko Rikkilä, koordinaattori (Tampere)

Juha Hälinen, verkkopalvelusuunnittelija (Jyväskylä)

Mari Vuorinen, informaatikko (Jyväskylä)

Pasi Kangas, kirjastopedagogi (Nokia)

Pasi Mäkelä, kirjastoautonkuljettaja-virkailija (Keuruu)

Perttu Rasi, palvelupäällikkö (Tampere)

Salla Hyökki, projektisuunnittelija (Tampere)

Sanna Keralampi, kirjastonhoitaja (Jyväskylä)

Terhi Turkia, koordinaattori (Tampere)

**1. Ajankohtaiset kuulumiset**

Käytiin läpi poikkeusajan kuulumiset jokaisen osalta. Poikkeusajalla ja kirjastojen sulkemisella on ollut paljon vaikutuksia jokaisen työhön.

**2. Digihankkeen tilannekatsaus**

Poikkeustilanne on muuttanut asioita paljon. Digihankkeen koulutukset on siirretty etänä tapahtuvaksi, kiitos Sallalle. Somekoulutuksia on järkätty etänä ja Digiä opastamaan -kokonaisuus on siirretty kokonaan Moodleen. Osa digiajokortin normikoulutuksia ja osa on räätälöity digihankkeelle. Paljon sisältöä on nyt etänä käytettävänä osaamisen kehittämisen tueksi ja eväitä etäpalveluiden ratkaisemiseksi pienille kirjastoille on tehty myös.

Tietotori on aktivoinut videosisältöjä eri kanaviin. Osa löytyy Tampereen kaupunginkirjaston kanavalta ja henkilökunnan käyttöön tarkoitetut videot akepiken YouTubessa. Ruudunkaappausohjelmistosta keskustelua, lisäksi tekstitysten huomioiminen tärkeää. Esimerkiksi powerpointilla voi tehdä aika hyvin ruudunkaappausvideoita. Lisäksi Microsoftilla oma sovellus tätä varten. Tietotoreilla myös ohjeet, miten kännykän näytön saa näkyviin tietokoneella eli voi briiffata mobiilisovellusten käyttöä. Tekstitykset, kannattaa katsoa Mikko Helanderin video Kirjastokaistan metodeista täällä:

PiKen digihelppi toimii teknisen tuen kanavana. Akepiken etäkahveilla on keskusteltu. Materiaalit ja konseptien kirjoittaminen. Jos ja kun tilanne tässä hieman rauhoittuu, Terhi pääsee keskittymään toimintasuunnitelman mukaisiin asioihin.

**3. Digiajokortin tilannekatsaus**

Salla kertasi, missä digiajokortin osalta mennään tällä hetkellä. Liboppi-oppimisalusta mahdollistaa nyt paljon ja ehkä jopa kaikki syksyn digisessiot tullaan järjestämään etämuodossa. Digiajokortin suorittaneiden määrä kasvaa ja ensimmäinen Halttusen Digiä opastamaan -etäversio täyttyi alta aikayksikön. Digiajokortista on saatu kaiken kaikkiaan erittäin hyvää palautetta ja se on motivoinut digiosaamisen kehittämiseen.

4. Poikkeustilanteen edellyttämä muu koulutus digiosaamisen liittyen

Puhuttiin akepikelle tulleesta toiveesta liittyen O365-teemaisiin koulutuksiin. Sovittiin, että vastataan huutoon järkkäämällä digikahveja O365-aiheesta, mahdollisia tuutorimiittejä asiantuntijoiden kanssa sekä kootaan vinkkejä meidän verkkosivuille.

**5. Data detox kit -suomennos**

Jarkko ja Salla tutustuivat viime kesänä Aarhusin Next Library –konferenssissa Data Detox Kit –nimiseen konseptiin: https://datadetoxkit.org/en/home. Olemme olleet yhteydessä ruotsalaisten kollegoiden välityksellä konseptista vastaavaan Tactical Tech –yhteisöön ja tavoitteena olisi saada tehtyä suomennos palvelusta sivustosta. Homma on varsin kompakti ja tehtävissä – varsinkin yhteistyöllä ja vastuita palastellen.

Data Detox Kitin konsepti lyhykäisyydessään tähtää siihen, että tulisimme paremmin toimeen ihmisinä jatkuvaa vireilläoloa edellyttäviä digipalveluiden, somekanavien ja mobiililaitteiden kanssa sekä osaisimme määritellä meistä kerättävää dataa. Jarkko jatkaa mahdollisuuksien tutkimista ja suomentajien rekrytoimista. Muutamia kiinnostuneita on jo ollut ja käännöstiimi saadaan aikaiseksi.

**6. Seuraava kokous**

DIGI-tiimin seuraava kokous järjestetään 11.5. Teamsissa.